CELEX: 32011D0820(03)
Language: et
Date: 2011-08-19 00:00:00
Title: Komisjoni otsus, 19. august 2011 , millega luuakse Euroopa teadus- ja innovatsiooniruumi komitee

|



32011D0820(03)

Komisjoni otsus, 19. august 2011 , millega luuakse Euroopa teadus- ja innovatsiooniruumi komitee  

Euroopa Liidu Teataja C 243 , 20/08/2011 Lk 0012 - 0015



		Komisjoni otsus,19. august 2011,millega luuakse Euroopa teadus- ja innovatsiooniruumi komitee(2011/0000/)EUROOPA KOMISJON,võttes arvesse Euroopa Liidu toimimise lepingut,võttes arvesse Euroopa Aatomienergiaühenduse asutamislepingut,ning arvestades järgmist:(1) Selleks et nõustada komisjoni Euroopa teadusruumi teostamisel ja võtta arvesse komisjoni rohelises raamatus "Euroopa teadusruum: uued väljavaated" [1] esitatud eesmärke, loodi komisjoni otsusega 2008/111/EÜ, Euratom [2] Euroopa teadusruumi komitee.(2) Otsuse 2008/111/EÜ, Euratom kehtivusaeg lõpeb 29. veebruaril 2012.(3) Pärast komisjoni teatist "Euroopa 2020. aastal: aruka, jätkusuutliku ja kaasava majanduskasvu strateegia" [3] andis nõukogu 17. juunil 2010 uuele strateegiale poliitilise heakskiidu.(4) Euroopa Komisjoni 6. oktoobri 2010. aasta teatises Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele "Euroopa 2020 – strateegiline juhtalgatus Innovaatiline liit" [4] koondatakse teadus- ja innovatsioonipoliitika ühtsesse raamistikku; teatis on oluline osa üldisest Euroopa 2020. aasta strateegiast ning toetab selle kõiki kolme komponenti, st arukat, jätkusuutlikku ja kaasavat majanduskasvu.(5) Komisjon teatas juhtalgatust "Innovatiivne liit" käsitlevas teatises kavatsusest laiendada otsusega 2008/111/EÜ loodud Euroopa teadusruumi komitee volitusi, et pidevalt hinnata kõnealuse juhtalgatuse rakendamist, kajastada uusi arengusuundi ning anda soovitusi prioriteetide ja meetmete kohta.(6) Euroopa teadus- ja innovatsiooniruumi komitee (edaspidi "komitee") peaks aitama komisjonil saavutada eesmärke, mis on püstitatud Euroopa Parlamendi ja nõukogu 18. detsembri 2006. aasta otsuses nr 1982/2006/EÜ, mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmendat raamprogrammi (2007–2013), [5] nõukogu 18. detsembri 2006. aasta otsuses 2006/970/Euratom, mis käsitleb Euroopa Aatomienergiaühenduse (Euratom) tuumaenergiaalase teadus- ja koolitustegevuse seitsmendat raamprogrammi (2007–2011), [6] ning järgnevates Euroopa Liidu ja Euratomi raamprogrammides.(7) Komitee esimehe ja liikmekandidaadid esitab komisjonile ettevõtjatest ja teadlastest koosnev sõltumatu kõrgetasemeline valimiskomitee.(8) Selleks et suurendada komitee suutlikkust ja tagada selle järjepidevus, võivad komisjoni talitused nimetada osutatud teenete alusel komitee auliikmed nende liikmete seast, kelle ametiaeg on lõppenud.(9) Komitee liikmete jaoks tuleks ette näha teabe avaldamise eeskirjad, ilma et see piiraks komisjoni otsuse 2001/844/EÜ, ESTÜ, Euratom [7] lisas esitatud turvaeeskirjade kohaldamist.(10) Komitee liikmete isikuandmeid tuleks töödelda vastavalt Euroopa Parlamendi ja nõukogu 18. detsembri 2000. aasta määrusele (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta [8].(11) Asjakohane on määrata ajavahemik, mille jooksul käesolevat otsust kohaldatakse. Komisjon kaalub sobival ajal selle ajavahemiku pikendamist,ON VASTU VÕTNUD KÄESOLEVA OTSUSE:Artikkel 1Euroopa teadus- ja innovatsiooniruumi komiteeEuroopa teadus- ja innovatsiooniruumi komitee, edaspidi "komitee", asutatakse 1. märtsil 2012.Artikkel 2Ülesanded1. Komitee ülesanded on järgmised:a) nõustada Euroopa Komisjoni Euroopa teadusruumi küsimustes, esitada soovitusi prioriteetide ja meetmete kohta, eelkõige selle kohta, kuidas suurendada innovatsiooni mõju ja hinnata pidevalt olulist osa juhtalgatuse "Innovatiivne liit" raames elluviidavatest algatustest;b) esitada komisjoni taotlusel või komitee enda algatusel arvamusi Euroopa teadusruumi ja innovatiivse liidu arengusuundade ja teostamise kohta;c) esitada komisjonile aastaaruanne Euroopa teadusruumi ja innovatiivse liidu arengusuundade kohta;d) kajastada Euroopa teadusruumi ja innovatiivse liidu uusi arengusuundi.2. Komiteed teavitatakse korrapäraselt asjaomastest arengusuundadest ja meetmetest.3. Komitee peab arvamused esitama komisjoni kehtestatud ajavahemiku jooksul.Artikkel 3Konsulteerimine1. Komisjon võib komiteega konsulteerida kõikides Euroopa teadusruumi ja innovatiivse liidu teostamisega seotud küsimustes.2. Komitee esimees võib vajaduse korral soovitada komisjonil komiteega konkreetses küsimuses konsulteerida.Artikkel 4Koosseis ja ametisse nimetamine1. Komitee koosneb 11 liikmest.2. Komitee esimehe ja liikmed nimetab ametisse komisjon. Komitee liikmed valitakse ja nimetatakse järgmiste kriteeriumide alusel:- silmapaistev tegevus teadus- ja/või innovatsioonivaldkonnas, sealhulgas asjatundlikkus muu kui tehnoloogiaalase innovatsiooni valdkonnas;- kogemused teadus- ja/või innovatsioonipoliitika kavandamise, juhtimise ja rakendamise valdkonnas,- nõustamisvilumus Euroopa või rahvusvahelisel tasandil;- tasakaal teadus- ja tehnoloogiaalaste distsipliinide vahel, sealhulgas konkreetne kogemus ülikooli ja tööstusettevõtte vahelise koostöö valdkonnas;- geograafiline tasakaal, kusjuures võetakse arvesse raamprogrammidega ühinenud riike;- asjakohane sooline tasakaal.3. Sobivaks peetud liikmekandidaadid, keda ametisse ei nimetatud, võidakse kanda reservnimekirja, mida komisjon võib kasutada asendusliikmete ametisse nimetamiseks.4. Komisjon nimetab liikmed ametisse isikuliselt; liikmed nõustavad komisjoni välistest mõjudest sõltumatult.5. Liikmed teavitavad komisjoni aegsasti mis tahes huvide konfliktist, mis võib kahjustada nende erapooletust.6. Liikmed nimetatakse ametisse neljaks aastaks ning nad jäävad ametisse kuni ametiaja lõpuni või nende asendamiseni lõike 7 kohaselt.7. Liikmed võib kuni nende ametiaja lõpuni asendada järgmistel juhtudel:a) liige astub tagasi;b) liige ei suuda enam komitee aruteludele tõhusalt kaasa aidata;c) liige ei täida Euroopa Liidu toimimise lepingu artikli 339 nõudeid teabe avalikustamise kohta;d) liige ei täida lõike 4 nõuet olla välistest mõjudest sõltumatu;e) vastupidiselt lõikes 5 sätestatule ei ole liige komisjoni õigeaegselt teavitanud huvide konfliktist.8. Komitee liikmete nimekiri avaldatakse komisjoni eksperdirühmade ja muude sarnaste üksuste registris (edaspidi "register") ning teadusuuringute ja innovatsiooni peadirektoraadi veebisaidil. Liikmete nimede kogumisel, töötlemisel ja avaldamisel lähtutakse määrusest (EÜ) nr 45/2001.Artikkel 5AuliikmedKomisjoni talitused võivad nimetada nende liikmete seast, kelle ametiaeg on lõppenud, komitee hääleõiguseta auliikmed. Auliikmetel on samasugune staatus nagu vaatlejatel. Auliikmed nimetatakse osutatud teenete alusel. Auliikmed nimetatakse ametisse kuni neljaks aastaks.Artikkel 6Tegevus1. Komitee valib lihthäälteenamusega oma liikmete hulgast kaks aseesimeest, kes moodustavad koos ametisse nimetatud esimehega komitee büroo.2. Büroo korraldab koostöös komisjoniga komitee tööd.3. Komitee võib komisjoni nõusolekul moodustada allrühmi, kes uurivad konkreetseid küsimusi komitee antud volituste alusel. Allrühmad saadetakse pärast ülesannete täitmist laiali.4. Kui komisjon peab vajalikuks või kasulikuks, võib ta kutsuda komitee töös või arutlustes või allrühma töös osalema päevakorraküsimustes pädevaid eksperte või vaatlejaid.5. Komitee liikmed ning kutsutud eksperdid ja vaatlejad peavad järgima aluslepingute ja nende rakenduseeskirjade kohaseid ametisaladuse hoidmise sätteid, samuti komisjoni otsuse 2001/844/EÜ, ESTÜ, Euratom [9] lisa kohaseid turvaeeskirju seoses Euroopa Liidu salastatud teabe kaitsmisega. Juhul kui nad kõnealuseid kohustusi ei täida, võib komisjon võtta kõik asjakohased meetmed.6. Komitee ja selle allrühmad kohtuvad harilikult komisjoni tööruumides vastavalt komitee kehtestatud korrale ja ajakavale. Komisjon tagab sekretariaadi töö.7. Komisjon võib anda komitee tööks vajalikku teavet ja eksperdiabi, et see saaks tegutseda erapooletult ja sõltumatult. Eksperdiabi antakse asjaomase tööprogrammiga ettenähtud toetuste või riigihangete kaudu.8. Komisjoni esindajad osalevad komitee ja selle allrühmade koosolekutel.9. Komitee kinnitab oma töökorra komisjoni esitatud eelnõu põhjal.10. Komisjon avaldab asjakohase teabe komitee tegevuse kohta kas registris või registrist sellekohasele veebisaidile suunava lingi abil.Artikkel 7Tasud ja koosolekukulud1. Komitee liikmetele makstakse ülesannete täitmise ja komitee täiskoguistungitel osalemise eest tööle vastavat tasu, mille suurus on kooskõlas liikmesriikides sarnaste sätete kohaselt tegutsevate sarnaste üksuste liikmetele makstava tasuga. Tasude suurus ja asjaomased rakenduseeskirjad on sätestatud käesoleva otsuse lisas.2. Vaatlejad ja auliikmed ei saa osutatud teenuste eest tasu.3. Seoses muude komitee tööks vajalike kohtumistega lisaks täiskoguistungitele, sealhulgas artikliga 6 ettenähtud kohtumised, hüvitab komisjon oma eelneva heakskiidu alusel liikmetele ja kutsutud ekspertidele komitee tegevusega seotud reisikulud ja vajaduse korral elamiskulud vastavalt komisjoni välisekspertide kulude hüvitamise korrale.Artikkel 8Kehtivuse lõppKäesolev otsus kehtib 29. veebruarini 2016.Brüssel, 19. august 2011Komisjoni nimelkomisjoni liigeMáire Geoghegan-Quinn[1] KOM(2007) 161 (lõplik), 4.4.2007.[2] ELT L 40, 14.2.2008, lk 7.[3] KOM(2010) 2020 (lõplik), 3.3.2010.[4] KOM(2010) 546 (lõplik), 6.10.2010.[5] ELT L 412, 30.12.2006, lk 1.[6] ELT L 400, 30.12.2006, lk 60, parandatud ELT L 54, 22.2.2007, lk 21.[7] EÜT L 317, 3.12.2001, lk 1.[8] EÜT L 8, 12.1.2001, lk 1.[9] Komisjoni otsus 2001/844/EÜ, ESTÜ, Euratom, 29. november 2001, millega muudetakse komisjoni kodukorda (EÜT L 317, 3.12.2001, lk 1).--------------------------------------------------